
_____________________________________________________________________
 На основу члана 15. и члана 29. Одлуке о градским управама („Службени лист Града Сремска Митровица“, бр. 30/2020), члана 12. раздео 5 и члана 42. став 1.  алинеја 3 Одлуке о буџету Града Сремска Митровица за 2023. годину („Службени лист Града Сремска Митровица“, бр. 17/2022, 7/2023 и 14/2023), Програма за доделу буџетских средстава за превоз студената бр.401-1745/2023-III од дана 24.10.2023.год. и Решења о расписивању јавног конкурса за доделу буџетских средстава за превоз студената бр.401-1759/2023-XII, начелник Градске управе за образовање  дана 01.11.2023.год.,  расписује:
ЈАВНИ КОНКУРС

ЗА ДОДЕЛУ БУЏЕТСКИХ СРЕДСТАВА ЗА ПРЕВОЗ СТУДЕНАТА 

У 2023/2024. ШКОЛСКОЈ ГОДИНИ
I ОСНОВНИ УСЛОВИ КОЈЕ КАНДИДАТИ ТРЕБА ДА ИСПУЊАВАЈУ
  Право на доделу средстава за превоз студената имају студенти који свакодневно путују на релацији Сремска Митровица-Универзитетски центар (на територији Републике Србије удаљености до 100км) и који:
· имају држављанство Републике Србије;

· имају пребивалиште на територији Града Сремска Митровица најмање 6 (шест) месеци пре дана објављивања Конкурса;
· студенти који имају статус студента који се финансира из буџета Републике Србије;
· нису корисници услуга студентских домова  и
·  свакодневно путују на релацији Сремска Митровица-Универзитетски центар 

      (на територији Републике Србије удаљености до 100км).
II ДОСТАВЉАЊЕ ДОКУМЕНТАЦИЈЕ
  Студент приликом пријављивања на конкурс подноси следећу документацију:
· образац пријаве (налази се на сајту града Сремска Митровица  www.sremskamitrovica.rs);
· уверење о држављанству;
· уверење о пребивалишту;
· потврда факултета да похађа основне aкадемске, односно основне струковне студије на терет буџета Републике Србије и да није обновио ни једну годину студија;
· уверење Центра студентских домова да није корисник услуга студентских домовa;
·  потврду из банке о текућем рачуну студента (инструкције за динарско плаћање);
· лична изјава студента оверена код нотара да свакодневно путује на релацији Сремска Митровица-Универзитетски  центар на територији Републике Србије удаљености до 100км.

III РАЗМАТРАЊЕ ПРИЈАВА И УГОВОР
 Пријаву, на предвиђеном обрасцу, са пратећом документацијом разматра Комисија и истом приликом оцењује испуњеност свих услова прописаних овим Програмом, у року од 7 (седам) радних дана од дана завршетка Конкурса,  те након тога начелнику Градске управе за образовање (у даљем тексту: Градска управа)  доставља предлог ранг-листе. 

  Предлог ранг-листе Градска управа објављује на званичној интернет страници Града Сремска Митровица www.sremskamitrovica.org.rs  и на исту сваки студент, учесник конкурса, има право приговора у року од 8 (осам) дана од дана објављивања. 

  Приговор се подноси начелнику Градске управе, који о приговору одлучује у року од најдуже 30 (тридесет) дана од дана подношења приговора. О приговору начелник одлучује у форми решења. 
  На решење начелника којим је одлучено по приговору, подносилац пријаве има право жалбе Градском већу у року од 15 (петнаест) дана од дана пријема решења. Одлука коју донесе Градско веће је коначна.

    Након што Градско веће одлучи о поднетој жалби, Комисија утврђује коначну ранг-листу и доставља је начелнику Градске управе.

  Коначна ранг-листа  објављује се на званичној интернет страници Града Сремска Митровица. Комисија је дужна да у предлогу ранг-листе и коначној ранг-листи наведе и пријаве које су одбачене, јер нису благовремене и потпуне, као и пријаве које су одбијене, јер подносилац пријаве не испуњава услове за доделу, као и разлоге за одбацивање односно одбијање пријаве.
  Начелник Градске управе доноси Решење о додели дела средстава за превоз студената у 2023/2024. школској години, а затим са студентом закључује Уговор којим се ближе уређују права и обавезе у вези са коришћењем  буџетских средстава.
  По закључењу Уговора, корисник средстава је дужан да достави правдање о свакодневном путовању у виду студентске месечне аутобуске, или студентске месечне возне карте за превоз на име студента, која ће се достављати Градској управи најкасније до 5-ог  у текућем месецу за претходни месец (предајом захтева и превозне карте на шалтеру Градске куће, шалтер 3 или 4).                                                                    
IV ВИСИНА НАКНАДЕ ЗА ПРЕВОЗ
 Проценат накнаде за превоз зависи од броја лица која испуњавају услове Јавног конкурса и висине средстава опредељених Одлуком о буџету Града Сремска Митровица за 2023. годину за ове намене (највише до 80% од цене пуног износа карте на релацији Сремска Митровица-Универзитетски центар).


V ПОДНОШЕЊЕ ПРИЈАВЕ
  Рок за пријављивање на Јавни конкурс је од  02. новембра 2023.  до 10.новембра 2023. године. 

  Конкурсна документација достављена по истеку наведеног рока неће бити разматрана.
  Пријаву, на предвиђеном обрасцу, са пратећом документацијом, студент доставља у горе наведеном року лично, предајом документације на пријемном шалтеру услужног центра  Града Сремска Митровица, или путем поште, на следећу адресу: 

Град Сремска Митровица

Градска управа за образовање

ул. Светог Димитрија бр. 13, 22000 Сремска Митровица

са назнаком „Јавни конкурс за доделу буџетских средстава за превоз студената 
у 2023/2024. школској години“.
                                                                                                            Начелник ГУ за образовање


Зоран Ђурић    
